joelniklaus/EU_Wikipedias huggingface dataset:
Μαργαρίτης Δήμιτσας

Ο Μαργαρίτης Δήμιτσας (Αχρίδα, 1830 - Αθήνα, 1903) ήταν διαπρεπής Έλληνας εκπαιδευτικός, φιλόλογος, ιστορικός και συγγραφέας που έπαιξε σημαντικό ρόλο, σε μια μακρά χρονική περίοδο των ελληνοβουλγαρικών αναταράξεων, κεντρίζοντας με τα βιβλία του το ενδιαφέρον των τότε τουρκοκρατουμένων ελληνοφρόνων και ελληνιζόντων της Μείζονος Μακεδονίας για τις ρίζες τους αναπτύσσοντας ταυτόχρονα και το αίσθημα, ότι δικαιωματικά τους ανήκε η γη που έκρυβε τις μαρτυρίες της ελληνικότητάς της. Ο Ιωάννης Καλοστύπης εξαίρει το έργο του.

Βιογραφία 
Σπούδασε στο Ελληνικό σχολείο στην Αχρίδα και είχε δάσκαλο στα μαθητικά του χρόνια το Δημήτριο Μηλαντίνη (1810-1862), τον μετέπειτα (Dimitar Miladinov). Παρακολούθησε μαθήματα δευτεροβάθμιας εκπαίδευσης στα Ιωάννινα και Θεσσαλονίκη. Πτυχιούχος της φιλολογίας του Πανεπιστημίου Αθηνών ειδικεύεται στην κλασική φιλολογία, φιλοσοφία και την αρχαιολογία στα πανεπιστήμια της Λειψίας και του Βερολίνου.

Το 1858 λειτούργησε με δική του πρωτοβουλία το πρώτο ιδιωτικό ελληνικό γυμνάσιο στο Μοναστήρι (Μπίτολα).
Όταν τέθηκε το θέμα της διεκδίκησης της Αρχιεπισκοπής Αχρίδας από τη Βουλγαρική Εξαρχία ο Δήμιτσας έγινε ασυμβίβαστος και σφορδός αντίπαλος του Μηλαντίνωφ, του πρώτου δασκάλου του, που του απέδιδε αντικανονικές και παράνομες ενέργειες. Μετά απ' όλα αυτά και την κορύφωση των ελληνοβουλγαρικών αντιπαραθέσεων εν όψει προετοιμασίας της Εξέγερσης του Ίλιντεν μεταγκαταστάθηκε στη Αθήνα, όπου δίδαξε για ένα μικρό διάστημα κυρίως Γεωγραφία όπου και απεβίωσε το 1903.

Συγγράμματα 

Ήταν μια μακρά χρονική περιόδος, όπως προαναφέρθηκε, έντονων εθνικών αντιπαραθέσεων που η κάθε πλευρά παρέθετε τα δικά της επιχειρήματα.
Ανάμεσα στ' άλλα συγγράμματα του συγκαταλέγονται:

 Η Γεωγραφία της Μακεδονίας (1870) και
 Οι αρχαίοι Μακεδόνες (1892)

Σημείωση

Παραπομπές

Εξωτερικοί σύνδεσμοι 
 Μαργαρίτης Δήμιτσας. Διορθωτέα τινά των περί Αχρίδος δημοσιευθέντων εν τη Πανδώρα, 1, 01.09.1868
 Μαργαρίτης Δήμιτσας. Διορθωτέα τινά των περί Αχρίδος δημοσιευθέντων εν τη Πανδώρα, 1, 15.10.1868

Έλληνες συγγραφείς
Έλληνες λόγιοι του 19ου αιώνα
Ρόσι ντε Πάλμα

Η Ρόσι ντε Πάλμα (Rossy de Palma, 16 Σεπτεμβρίου 1964) είναι Ισπανίδα ηθοποιός και μοντέλο.

Γεννήθηκε το 1964 ως Ρόζα Έλενα Γκαρθία Ετσάβε. Το καλλιτεχνικό της ψευδώνυμο προέρχεται από την πόλη καταγωγής της, Πάλμα ντε Μαγιόρκα. Έχει γίνει γνωστή από τους ρόλους της στις ταινίες του Πέδρο Αλμοδόβαρ. Εκτός από την υποκριτική, έχει ασχοληθεί και με το μόντελινγκ και έχει συνεργαστεί με σχεδιαστές όπως ο Ζαν-Πολ Γκοτιέ.

Ταινίες
1987 Ο νόμος του πόθου
1988 Γυναίκες στα πρόθυρα νευρικής κρίσης
1989 Δέσε με
1993 Accion mutante
1993 Κίκα
1994 Πρετ-α-Πορτέ 
1995 Το μυστικό μου λουλούδι
1997 Airbag
1998 Ο ψίθυρος των αγγέλων
1999 Το τέλος της σεξουαλικής αθωότητας
2002 Γυαλιά καρφιά
2004 People
2005 20 εκατοστά
2009 Ραγισμένες αγκαλιές
2013 Το παιδί με την κουρδιστή καρδιά (φωνή)
2014 Μην ενοχλείτε, παρακαλώ!
2015 Τρεις γάμοι σ' ένα μήνα
2016 Julieta
2017 Toc Toc

Παραπομπές

Ισπανοί ηθοποιοί
Ισπανοί μοντέλα
Χαρίλαος Δώδος

Ο Χαρίλαος Δώδος (1906 - 29 Αυγούστου 1999), του Δημοσθένη, υπήρξε Έλληνας δικηγόρος και νομάρχης.

Βιογραφικά στοιχεία 
Σπούδασε νομικά και άσκησε το δικηγορικό λειτούργημα.

Διορίστηκε Νομάρχης Φλώρινας το 1949  και εργάστηκε για την ανοικοδόμηση του νομού μετά τον εμφύλιο πόλεμο, Έβρου από το 1951 ως το 1955, Ξάνθης από τις 10 Ιουνίου 1964 ως τις 31 Οκτωβρίου 1966  και τέλος, από το 1966 ως το 1967 Γρεβενών. Αποχώρησε λόγω ορίου ηλικίας το 1967. Το 1956 εξελέγη μέλος του πολιτικού συμβουλίου του Κόμματος Αγροτών και Εργαζομένων.
Από τον Δεκέμβριο του 1963 ως τον Ιούνιο του 1964 ήταν πρόεδρος του Παγχαλκιδικού Συλλόγου. Πέθανε το 1999 και κηδεύτηκε στη Θεσσαλονίκη.

Παραπομπές 

Νομάρχες Γρεβενών
Νομάρχες Έβρου
Νομάρχες Ξάνθης
Νομάρχες Φλώρινας
Νομάρχες Πέλλας
Βάιος Σταθόπουλος

Ο Βάιος Σταθόπουλος (1952 - 26 Αυγούστου 2008), του Γεωργίου, υπήρξε Έλληνας πολιτικός και βουλευτής της Νέας Δημοκρατίας από το 1985 ως το 1993.

Πολιτική σταδιοδρομία 
Γεννήθηκε στο Βόλο και εργάστηκε ως τεχνολόγος-μηχανολόγος.
Ήταν μέλος της ΟΝΝΕΔ. Εξελέγη για πρώτη φορά βουλευτής Α΄Αθηνών με τη Νέα Δημοκρατία στις εκλογές του 1985. Τον Μάρτιο του 1990 αντικατέστησε την Άννα Συνοδινού που παραιτήθηκε από βουλευτής. Στη συνέχεια εξελέγη ξανά, στις εκλογές του 1990.
 
Πέθανε σε ηλικία 56 ετών από ανακοπή καρδιάς που υπέστη μέσα στο φουσκωτό σκάφος του στην Ανάβυσσο, τον Αύγουστο του 2008.

Παραπομπές 

Βουλευτές εκλεγμένοι με τη Νέα Δημοκρατία
Βουλευτές Α' Αθηνών
Σκλαβηνοί

Οι Σκλαβηνοί ή Σκλαβινοί, αγγλ. Sclaveni, ήταν σλαβικός λαός που εμφανίστηκε στο προσκήνιο της ιστορίας κατά τον Πρώιμο Μεσαίωνα και συγκεκριμένα ως πολεμική απειλή το 517, ένα έτος πριν από το θάνατο του αυτοκράτορα του Βυζαντίου Αναστασίου Α΄ του Δίκορου, όταν επέδραμαν στο Ιλλυρικό εισβάλλοντας στα Βαλκάνια.

Ιστορικές αναφορές
Στα χρόνια του Ιουστινιανού αποστέλλονται για τη διάσωση του Βελισσάριου που αντιμετώπιζε προβλήματα στην εκστρατεία του στην Περσία. Και από το 545 για αρκετές δεκαετίες λεηλατούν την Μοισία και τη Θράκη. Το 586 φθάνουν μέχρι τη Κόρινθο αφήνοντας το ανατολικό τμήμα της Πελοποννήσου που ήταν ορεινό  και δυσπρόσιτο.

Αρχικά οι αυτοκράτορες του Βυζαντίου τους έστρεψαν κατά των Αντών, μιας άλλης σλαβικής ομάδας. Με ιδιαίτερη σφροδότητα εμφανίστηκαν την περίοδο της βασιλείας του Μαυρικίου {582-602), όταν συμμάχησαν με τους Αβάρους και φθάσανε ως τα Μακρά τείχη της Κωνσταντινούπολης.  

«Τὸ γὰρ τῶν Σκλαβινῶν ἔθνος ἐπαφίησι, καὶ πλεῖστα τῆς Ῥωμαίων γῆς ἀποκείρεται καὶ τῶν μακρῶν μέχρι καλουμένων τειχῶν οἷα δὴ ἅπτοντες, πολὺν ἀπεργάζονται φόνον, διὸ καὶ δεδιὼς βασιλεὺς,[.Μαυρίκιος (αυτοκράτορας).] τὰ μακρὰ διεφρούρησε τείχη καὶ τὰς περὶ αὐτὸν τῶν στρατευμάτων πληθῦς ἀπεξῆγε τῆς πόλεως· ὥσπερ ἀξιολογώτατον ἔρυμα περὶ τὸ ἄστυ αὐτοσχέδιον μηχανώμενος. Τότε δὴ τότε Κομεντιόλος οὐκ ἄκομψον ταξιαρχίαν πιστεύεται· κατὰ δὲ τὴν Θρᾴκην ἐπιών, ἀπελαύνει τῶν Σκλαβικῶν πλήθη· ἀφικνεῖται δὲ καὶ κατὰ τὸν Ἐργινίαν οὕτω καλούμενον ποταμὸν καὶ ἀδοκήτως ἐπὶ τοῖς Σκλαβινοῖς καὶ καρτερικῶς ἐπιτίθεται καὶ θάνατον πολὺν τοῖς βαρβάροις ἀπεσχεδίασεν. Εἶτα, παριόντι τῷ θέρει, τὰς Ῥωμαϊκὰς συναθροίσας δυνάμεις, ἐπὶ τὴν Ἀδριανούπολιν φοιτᾷ καὶ συντυγχάνει Ἀνδραγάστῳ, ἐπισυρομένῳ πλήθη Σκλαβικῶν πολλά, ἄγρας τε αἰχμαλώτων ἀξιολογωτάτας καὶ λείας λαμπράς».
Κωνσταντίνος Παπαρρηγόπουλος «Περί της εποικήσεως σλαβικών τινών φυλών εις την Πελοπόννησον»

Κατά την περίοδο της βασιλείας του αυτοκράτορα Κωνσταντίνου Δ΄ πάλι μαζί με τους Άραβες  το 677 πολιορκούν τη Θεσσαλονίκη (Miracula Sancti Demetri).
 
Για την εισβολή των Σκλαβηνών στη Γερμανία ο Εμμανουήλ Ροΐδης επικαλείται την «Εκκλησιαστικη Ιστορία» του Φλωρή στο έτος 736:

«Ἄλλοτε πάλιν ἀπήντων ἡμιγύμνους Σκλαβηνούς, οἵτινες διητῶντο ὡς οἱ κάλαμοι παρὰ τάς ὄχθας τῶν ῥυάκων, ἀπαιτοῦντες φόρον διαβάσεως παρὰ τῶν ὁδοιπόρων καὶ ῥίπτοντες εἰς τὸ ὕδωρ τοὺς δυστροπούντας. Ἀλλὰ τούτους ἀπεμάκρυνεν ὁ Φρουμέντιος διὰ τροπαρίου τινὸς εἰς τὸν Ἄγ. Μιχαήλ, ὅπερ ἔτρεπεν ἀμέσως εἰς φυγὴν τοὺς ἀμφιβίους ἐκείνους λῃστάς, ὡς ἡ φωνὴ τοῦ χοίρου τὸν ἐλέφαντα.»
Εμμανουήλ Ροΐδης Η Πάπισσα Ιωάννα/Μέρος Β
Σήμερα στη Γερμανία πέρα από από το ποταμό Όντερ και μέχρι τα Πολωνικά σύνορα κατοικούν Σλαβικές μειονότητες ως Γερμανοί πολίτες.

To 806 - 807 συντάχθηκαν με τους Σαρακηνούς που πολιορκούσαν την Πάτρα, ενώ το 810 ως μισθοφόροι του Βούλγαρου Κρούμμου πολεμούσαν στη Μοισία.

Σημείωση

Παραπομπές

Πηγές
Κωνσταντίνος Ζ΄, «Περί θεμάτων»
 
Δημήτριος Ομπολένσκυ 
 Σκλαβήνοι
Σλαβικές φυλές
Βασίλης Ψηφίδης

Ο Βασίλης Ψηφίδης είναι Έλληνας πρώην ποδοσφαιριστής, ο οποίος αγωνιζόταν ως μέσος στην ομάδα του Άρη Θεσσαλονίκης στα πρώτα χρόνια της Α' Εθνικής κατηγορίας και κατέκτησε με τους "κιτρινόμαυρους" το κύπελλο Ελλάδας του 1970.

Βιογραφία
Ο Ψηφίδης ξεκίνησε να αγωνίζεται από τα τμήματα υποδομής του Άρη και στις 9 Οκτωβρίου 1960 (για τον αγώνα της 4ης αγωνιστικής κόντρα στον Εθνικό Πειραιώς) εμφανίστηκε για πρώτη φορά με την φανέλα της ανδρικής ομάδας του συλλόγου, μετά από απαίτηση του Γιουγκοσλάβου προπονητή Σβέτισλαβ Γκλίσοβιτς. Στην σεζόν 1960-61, έπαιξε συνολικά σε πέντε παιχνίδια, ενώ την επόμενη χρονιά αγωνίστηκε στον δεύτερο γύρο του πρωταθλήματος. Αρχικά, χρησιμοποιήθηκε ως μέσος, αλλά ο Ιταλός προπονητής Ετόρε Τρεβιζάν, τον τοποθέτησε στην θέση του αριστερού πλάγιου αμυντικού την σεζόν 1962-63.

Σύντομα, επέστρεψε στον χώρο του κέντρου, σε μία χρονιά που ο Άρης παρέμεινε στην πρώτη κατηγορία με μεγάλη δυσκολία. Ο Ψηφίδης υπήρξε από τους λίγους διακριθέντες των "κιτρίνων" και στην τελευταία αγωνιστική ημέρα του πρωταθλήματος, όπου ο Άρης αντιμετώπιζε τον Πανιώνιο στην Αθήνα, αναγκάστηκε να αγωνιστεί ως τερματοφύλακας στο δεύτερο ημίχρονο του αγώνα μετά τον τραυματισμό του Γιώργου Καλδεριμτζή, διατηγρώντας την λευκή ισοπαλία.

Την επόμενη χρονιά, αγωνίστηκε και πάλι ως τερματοφύλακας στο εντός έδρας ντέρμπι με τον ΠΑΟΚ, διατηρώντας το 0-0. Εκείνη την περίοδο έπαιξε ως επιθετικός μέσος, βοηθώντας την ομάδα του να κερδίσει την ευρωπαϊκή της έξοδο, όπου αντιμετώπισε την ιταλική Ρόμα τον Σεπτέμβριο του 1964, με τον Ψηφίδη να αγωνίζεται και στις δύο αναμετρήσεις. Τοποθετήθηκε στην θέση του αμυντικού χαφ στο εκτός έδρας παιχνίδι με την Κολωνία, ενώ έναν χρόνο αργότερα έπαιξε για τελευταία φορά πριν την προσωρινή του αποχώρηση από τους αγωνιστικούς χώρους στο ματς εναντίον της Γιουβέντους στο Καυτανζόγλειο στάδιο.

Ο Ψηφίδης, μαζί με τον συμπαίκτη του Χρήστο Καμπουρλάζο, μετανάστευσαν στις Ηνωμένες Πολιτείες. Επέστρεψε στην Ελλάδα στα τέλη του 1968, παίρνοντας και πάλι τον ρόλο του αμυντικού μέσου στην ομάδα του Άρη. Αγωνίστηκε μέχρι το 1971, κατακτώντας με τους "κίτρινους" το κύπελλο Ελλάδας του 1970, όπου στον τελικό αγώνα πέρασε ως αλλαγή στο 59ο λεπτό.

Το 1971, μετανάστευσε και πάλι, αρχικά στη Νότια Αφρική και στην συνέχεια επέστρεψε στις Ηνωμένες Πολιτείες. Έκλεισε την ποδοσφαιρική του καριέρα αγωνιζόμενος στην ομάδα της Καβάλας την σεζόν 1973-74. Βραβεύθηκε από τον Άρη τον Μάρτιο του 2012, δωρίζοντας και ο ίδιος μία πλακέτα προς τον σύλλογο.

Στατιστικά

</div>

Παραπομπές

Πηγές 

 Την καρδιά αν ρωτήσεις ποτέ... Αυτοί που μας έφτασαν ως τα εκατό, ISBN 978-960-93-5927-6
 Ψηφίδης Βασίλης | aris.re
 Αφιέρωμα Βασίλης Ψηφίδης: Το κύπελλο μας!
 Πρωτοχρονιά με τον Βασίλη Ψηφίδη

Έλληνες ποδοσφαιριστές
Ποδοσφαιριστές Άρη Θεσσαλονίκης
Μέσοι ποδοσφαιριστές
Εθνική Ελλάδας (χόκεϊ επί πάγου ανδρών)

Η εθνική ομάδα χόκεϊ επί πάγου ανδρών της Ελλάδας εκπροσωπεί την Ελλάδα στις διεθνείς διοργανώσεις χόκεϊ επί πάγου και τελεί υπό τον έλεγχο της Ελληνική Ομοσπονδία Χειμερινών Αθλημάτων (ΕΟΧΑ), που είναι υπεύθυνη για το άθλημα στη χώρα.

Ιστορία 

Το 1992 συστάθηκε η πρώτη εθνική ομάδα χόκεϊ επί πάγου ανδρών της Ελλάδας και έλαβε μέρος στο Παγκόσμιο Πρωτάθλημα που πραγματοποιήθηκε στη Νότια Αφρική. Επί του παρόντος η Ελλάδα είναι αδύνατον να αγωνιστεί σε πρωταθλήματα της Διεθνούς Ομοσπονδίας Χόκεϊ επί Πάγου (IIHF), επειδή τα υφιστάμενα παγοδρόμια δεν μπορούν να καλύψουν το ελάχιστο επίπεδο προδιαγραφών που θα πρέπει να διαθέτει ένα κλειστό παγοδρόμιο.

Παραπομπές

Εξωτερικοί σύνδεσμοι 
  εθνικής ομάδας
  ομοσπονδίας
 Προφίλ στην IIHF

Εθνικές αθλητικές ομάδες
Χόκεϊ επί πάγου στην Ελλάδα
Εθνικές αθλητικές ομάδες της Ελλάδας
Ελληνική Ομοσπονδία Χειμερινών Αθλημάτων

Η Ελληνική Ομοσπονδία Χειμερινών Αθλημάτων (Ε.Ο.Χ.Α.) αποτελεί τον ανώτατο οργανισμό διοίκησης όσον αφορά τα χειμερινά αθλήματα στην Ελλάδα.

Τα αθλήματα που αναπτύσσονται από την Ε.Ο.Χ.Α. είναι : Αλπικό Σκι (καταβάσεις), Χιονοσανίδα, Ελεύθερο Σκι, Δρόμοι Αντοχής, Δίαθλο & Θερινό Δίαθλο, Παγοδρομίες, Καλλιτεχνικό Πατινάζ, Χόκεϊ επί πάγου, Κέρλινγκ.

Η έδρα της Ε.Ο.Χ.Α. (κεντρικά γραφεία) βρίσκονται στην Αθήνα στην οδό 28ης Οκτωβρίου (Πατησίων) 71, στον 4ο όροφο

Η Ε.Ο.Χ.Α. διοικείται από 12μελές Διοικητικό Συμβούλιο (11 αιρετά μέλη & εκπρόσωπος των αθλητών). 

Στις εκλογές της 27ης Φεβρουαρίου 2021 τα σωματεία μέλη της Ε.Ο.Χ.Α. εξέλεξαν ως πρόεδρο τον Γεώργιο Νικητίδη ο οποίος διετέλεσε Γεν. Γραμματέας της ομοσπονδίας από το 2014.

Ιστορία 
Στις 20 Φεβρουαρίου 1930 ιδρύεται η Ελληνική Ομοσπονδία Χιονοδρομίας με την επωνυμία “Ελληνικός Ορειβατικός Σύνδεσμος”. Το 1977 ο Ελληνικός Ορειβατικός Σύνδεσμος (Ε.Ο.Σ.) μετονομάσθηκε σε Ελληνική Ομοσπονδία Χιονοδρομίας και Ορειβασίας (Ε.Ο.Χ.Ο.) και το 1983 διαχωρίστηκε σε 2 ανεξάρτητες αθλητικές ομοσπονδίες, την Ελληνική Ομοσπονδία Χιονοδρομίας (Ε.Ο.Χ.) και την Ελληνική Ομοσπονδία Ορειβατικών Συλλόγων (Ε.Ο.Ο.Σ.).

Το 2014, σε συνέχεια της κατάργησης της Ε.Ο. Παγοδρομιών (Ε.Ο.ΠΑΓ.), προσαρτήθηκαν στην Ε.Ο.Χ. και τα αθλήματα των παγοδρομιών και πλέον η ομοσπονδία μετονομάστηκε  σε «Ελληνική Ομοσπονδία Χειμερινών Αθλημάτων» (ΕΟΧΑ).

Δείτε επισης 
 Εθνική Ελλάδας (χόκεϊ επί πάγου ανδρών)
 Πρωτάθλημα χόκεϊ επί πάγου Ελλάδας

Παραπομπές

Εξωτερικοί σύνδεσμοι 
 

Χειμερινων
Χόκεϊ επί πάγου στην Ελλάδα
Καλλιτεχνική παγοδρομία στην Ελλάδα
Χιονοδρομία στην Ελλάδα
Θεόδωρος Μπαγλανέας

Ο Θεόδωρος Μπαγλανέας του Αθανασίου (1913 - 29 Σεπτεμβρίου 2003) ήταν Έλληνας δικηγόρος, πολιτικός και νομάρχης.

Καταγωγή 
Η οικογένεια του είχε καταγωγή από τη Μάνη. Γεννήθηκε στην Ερμούπολη της Σύρου το 1913 και σπούδασε νομικά στο Πανεπιστήμιο των Αθηνών. Εργάστηκε ως δικηγόρος στην Αθήνα.

Αντιστασιακή δράση 
Κατά την περίοδο της Κατοχής ανέπτυξε αντιστασιακή δράση στην ΠΕΑΝ και το 1943 συνελήφθη στο Αλιβέρι αλλά κατάφερε να δραπετεύσει. Έπειτα εντάχθηκε στον ΕΔΕΣ.

Νομάρχης 
Διορίστηκε Νομάρχης Πέλλας σε τρεις διαφορετικές περιόδους τη δεκαετία του '40 και διετέλεσε Νομάρχης Φλώρινας από τις 6 Απριλίου 1957 μέχρι 22 Ιανουαρίου 1958 και Καβάλας το 1945 και ξανά από το 1958 έως το 1962. Το 1945 ήταν επίσης Νομάρχης Δράμας, ενώ υπηρέτησε και ως Νομάρχης Ηλείας (Μάιος 1955-). Συνακόλουθα ήταν Νομάρχης Εύβοιας από το 1962 έως το 1964 και ο πρώτος Νομάρχης Γρεβενών από τις 22 Νοεμβρίου 1964 έως το 1965, οπότε παραιτήθηκε από την υπηρεσία με βάση το νόμο περί εθελουσίας εξόδου .

Μεταπολίτευση και θάνατος 
Το 1974 έγινε πρόεδρος του ΠΙΚΠΑ Βούλας.Πέθανε στην Αθήνα σε ηλικία 90 ετών το 2003.
Ήταν παντρεμένος με τη Σοφία Σπηλιωτοπούλου και απέκτησαν έναν γιο.
Δημοσίευσε άρθρα και ποιήματά του σε διάφορα περιοδικά.

Εξωτερικοί σύνδεσμοι 
 Ο πρόεδρος του ΠΙΚΠΑ Βούλας Θ. Μπαγλανέας απονέμει διπλώματα σε απόφοιτες της Ανωτέρας Σχολής Αδελφών Νοσοκόμων και Επισκεπτριών του Ιδρύματος,(βίντεο από το αρχείο της ΕΡΤ), ανάκτηση 27-8-2016.

Παραπομπές 

Νομάρχες Γρεβενών
Νομάρχες Δράμας
Νομάρχες Ηλείας
Νομάρχες Καβάλας
Νομάρχες Πέλλας
Νομάρχες Φλώρινας
Μέλη της ΠΕΑΝ
Νομάρχες Ευβοίας
Μέλη του ΕΔΕΣ
Απολλωνία η Χαλκιδική

Η Απολλωνία (Ελληνικά: Ἀπολλωνία) ήταν η αρχαία πρωτεύουσα της Χαλκιδικής στην Μακεδονία, βρισκόταν βόρεια της Ολύνθου, και λίγο νότια του Χολομώντα. Ότι αυτή η Απολλωνία είναι ένα διαφορετικό μέρος από την Απολλωνία Μυγδονίας, εμφανίζεται στον Ξενοφώντα, ο οποίος περιγράφει την Χαλκιδική Απολλωνία σε απόσταση 16 έως 19 χιλιόμετρα από την Όλυνθο («ενενήντα στάδια»). Ήταν ίσως αυτή η Απολλωνία που κατασκεύασε τα όμορφα Χαλκιδικά νομίσματα, που φέρουν στη μία όψη την κεφαλή του Απόλλωνα και στον οπισθότυπο τη λύρα του, με την επιγραφή «Χαλκιδέων». Ο Δημοσθένης ισχυρίζεται ότι η Απολλωνία ήταν μεταξύ των ελληνικών πόλεων, που καταστράφηκε από το Φίλιππο Β΄ της Μακεδονίας, πιθανότατα κατά τη διάρκεια του πολέμου εναντίον του Κοινού των Χαλκιδέων το 348 π.Χ., όταν καταστράφηκε επίσης η Όλυνθος.

Παραπομπές

Πηγές 
 :  Smith, William, ed. (1854–1857). "APOLLO'NIA". Dictionary of Greek and Roman Geography. London: John Murray. σ. 160.<span class="Z3988" title="ctx_ver=Z39.88-2004&rfr_id=info%3Asid%2Fen.wikipedia.org%3AApollonia+%28Chalcidice%29&rft.atitle=%3Csup%3E%3Cspan+style%3D%22color%3Ared%22%3Earticle+name+needed%3C%2Fspan%3E%3C%2Fsup%3E&rft.btitle=Dictionary+of+Greek+and+Roman+Geography&rft.date=1854%2F1857&rft.genre=bookitem&rft.place=London&rft.pub=John+Murray&rft_val_fmt=info%3Aofi%2Ffmt%3Akev%3Amtx%3Abook"> 

Πόλεις της Αρχαίας Χαλκιδικής
Πολίτης

Ο πολίτης είναι άτομο που δεν ανήκει σε ένοπλες δυνάμεις, αστυνομικές ή πυροσβεστικές δυνάμεις. Πολίτης είναι αυτός που έχει την ιθαγένεια μιας χώρας, όπου αυτό του δίνει τη δυνατότητα να έχει πολιτικά δικαιώματα. 

Σύμφωνα με το Πολεμικό Δίκαιο (επίσης γνωστό ως Διεθνές Ανθρωπιστικό Δίκαιο), ο πολίτης δεν είναι μέλος των ενόπλων δυνάμεων και δεν λαμβάνει άμεσα μέρος σε εχθροπραξίες σε περιόδους ενόπλων συγκρούσεων. Σύμφωνα με το Διεθνές Δίκαιο, οι άμαχοι στο έδαφος εμπλεκόμενου κράτους σε ένοπλη σύρραξη δικαιούνται προνόμια κάτω από το Εθιμικό Δίκαιο του πολέμου και των Διεθνών Συνθηκών, όπως η Τέταρτη Σύμβαση της Γενεύης. Τα προνόμια που απολαμβάνουν βάσει του Διεθνούς Δικαίου εξαρτάται από το αν η σύγκρουση είναι εσωτερική (ένας εμφύλιος πόλεμος) ή διεθνής.

Ετυμολογία
Όσον αφορά στην ελληνική χρήση του όρου, η λέξη πολίτης (ουσ.) στα αρχαιοελληνικά ετυμολογείται από το πόλις και σημαίνει κάτοικος πόλης που έχει πολιτικά δικαιώματα και ελεύθερος πολίτης. Χρησιμοποιούμενη ως επίθετο η λέξη σημαίνει εκείνος που ανήκει στην πόλη.<ref>Βασικό Λεξικό της Αρχαίας Ελληνικής]'</ref>

Παραπομπές σημειώσεις

Περαιτέρω ανάγνωση
 Helen M. Kinsella.  The Image Before the Weapon: A Critical History of the Distinction Between Combatant and Civilian'' (Cornell University Press; 2011)

Εξωτερικοί σύνδεσμοι
Geneva Conventions for the protection of war victims
US DoD definition of the term Civilian, refers to civilian law enforcement agencies

Δίκαιο πολέμου
Κοινωνιολογία
Μέμνων ο Ηρακλείδης

Ο Μέμνων ο Ηρακλείδης ήταν ιστορικός που έζησε τον 1ο αι. και καταγόταν από την αρχαία Ηράκλεια. Συγκαταλέγεται μεταξύ των αλεξανδρινών ιστορικών που έγραψαν με θέμα την τοπική ιστορία της πατρίδας τους, όπως ο Διόδωρος Σικελιώτης (" Ἱστορικὴ βιβλιοθήκη")], ο Δουρής ("Σαμίων ὧροι") και ο Νεάνθης ο Κυζικηνός ("Ὧροι Κυζικινῶν"). Ο Μέμνων αναφέρεται ως συγγραφέας του 16τομου έργου "Περί Ηρακλείας", από το οποίο σώζονται αποσπάσματα στην "Μυριόβολο" ή "Βιβλιοθήκη" του Πατριάρχη Φωτίου Α΄. Στο έργο αυτό περιγράφει την ακμή και παρακμή της Ηράκλειας της Ποντικής, από την περίοδο του τυράννου Κλέαρχου (364-353 π.Χ.) μέχρι τχρόνια του Ιούλιου Καίσαρα (40 π.Χ. περίπου) και αναφέρει ενδιαφέρουσες λεπτομέρειες για την εισβολή των Γαλατών στην Ασία, την αρχική συμμαχία τους με τους κατοίκους της Ηράκλειας και την εν συνεχεία βίαια επίθεση εναντίον της.

Παραπομπές

Εξωτερικοί σύνδεσμοι
Ηράκλεια η Ποντική από το ΠΟΝΤΟΣ=ΙΣΤΟΡΙΑ
Μέμνων, ιστορικός από το aboutlibraries.gr

Δείτε επίσης 
Memnon: History of Heracleia από το attalus.org

Αρχαίοι ιστορικοί
Πολίν Γκαμέρ

Η Πολίν Γκαμέρ, γεννημένη στις 9 Μαΐου 1983 στην Μασσαλία, είναι γενική διευθύντρια της ποδοσφαιρικής ομάδας της Ρεντ Σταρ. Αποτελεί την μοναδική γυναίκα η οποία βρίσκεται στη ηγεσία συλλόγου, οποίος αγωνίζεται σε μία από τις τρεις πρώτες κατηγορίες του ποδοσφαίρου ανδρών στην Γαλλία.

Βιογραφία 
Η Πωλίν Γκαμέρ γεννήθηκε στις 9 Μαΐου 1983 στο μαιευτήριο της Μπελ-ντε-Μαιν στην Μασσαλία. Είναι τέταρτη κόρη του Μαρκ Γκαμέρ, και της Μπεατρίς, νοικοκυράς.

Διπλωματούχος του Ινστιτούτου Πολιτικών Σπουδών της Αιξ-αν-Προβάνς το 2007 και κάτοχος εξειδικευμένου μεταπτυχιακού στα ΜΜΕ από την ESCP Europe από τον Ιούνιο του 2007, εργάστηκε στην εταιρεία συμβούλων BearingPoint και στην συνέχεια στην διαδικτυακή πλατφόρμα επιφόρτωσης και θέασης βίντεο, Dailymotion, ως εκδοτική και καλλιτεχνική διευθύντρια επί του αθλητικού και αυτοκινητιστικού-μηχανοκίνητου περιεχόμενου, ενώ ταυτόχρονα εργάστηκε κατά διαστήματα για την ιστοσελίδα Sport 24 και το περιοδικό L'Express.

Ξεκίνησε να εργάζεται στην Ρεντ Σταρ το 2009 ως διευθύντρια επικοινωνίας. Δύο χρόνια αργότερα, ανέλαβε καθήκοντα γενικής διευθύντριας της ποδοσφαιρικής ομάδας της Ρεντ Σταρ.

Παραπομπές 

Διοικητικά στελέχη Ρεντ Σταρ
Γάλλοι πρόεδροι ποδοσφαιρικών ομάδων
Μίλνερ Αγιάλα

Ο Μίλνερ Αγιάλα (γεννηθείς στις 3 Σεπτεμβρίου 1928 στην Ασουνσιόν και αποβιώσας στις 29 Ιουλίου 2001) ήταν Παραγουανός ποδοσφαιριστής, ο οποίος αγωνιζόταν ως επιθετικός. Έγινε γνωστός για ποινή αποκλεισμού διάρκειας τριών ετών που δέχθηκε για χτύπημα εναντίον διαιτητή και για το γεγονός πως υπήρξε ο πρώτος έγχρωμος ποδοσφαιριστής που αγωνίστηκε με τα χρώματα της Ρασόνγκ Κλαμπ ντε Στρασμπούρ.

Βιογραφία 
Ξεκινώντας την καριέρα του από τον παραγουανικό σύλλογο της Ρίβερ Πλέιτ στην Ασουνσιόν, ο Αγιάλα έλαβε μέρος στο Κόπα Αμέρικα του 1953 και κατέκτησε τον τίτλο του κυπελλούχου Νότιας Αμερικής. Ο Αγιάλα αγωνίστηκε συνολικά σε δύο αναμετρήσεις, απέναντι στο Εκουαδόρ (εισερχόμενος ως αλλαγή στην θέση του Χουάν Ρομέρο) και το Περού (εισερχόμενος ως αλλαγή στην θέση του Ατίλιο Λόπεθ). Η αναμέτρηση απέναντι στο Περού ολοκληρώθηκε με ισόπαλο σκορ 2–2, ωστόσο η Παραγουάη πραγματοποίησε πρόσθετη αλλαγή η οποία απαγορευόταν από τους κανονισμούς, με αποτέλεσμα οι δύο βαθμοί της νίκης να δοθούν στο Περού. Τα πνεύματα οξύνθηκαν και ο Αγιάλα χτύπησε τον Άγγλο διαιτητή Ρίτσαρντ Μάντισον. Γι'αυτή του την ενέργεια, ο Αγιάλα δέχθηκε ποινή αποκλεισμού από την διοργάνωση για διάστημα τριών ετών.

Μετά το πέρας της συγκεκριμένης ηπειρωτικής διοργάνωσης, ο Αγιάλα αποχώρησε από την χώρα του, προκειμένου να αγωνιστεί στην Γαλλία. Ήταν ο πρώτος έγχρωμος ποδοσφαιριστής ο οποίος αγωνίστηκε με τα χρώματα της Ρασίνγκ Κλαμπ ντε Στρασμπούρ. Ο Αγιάλα πραγματοποίησε το ντεμπούτο του με την Ρασίνγκ τον Οκτώβριο του 1953, ωστόσο δεν πέτυχε το πρώτο του τέρμα παρά μόνον τον Μάρτιο του 1954, στην διάρκεια αναμέτρησης απέναντι στην Ρενς. Από το 1955 έως το 1957, αγωνίστηκε για λογαριασμό της Σερκλ Ατλετίκ ντε Παρί. Με το πέρας της επαγγελματικής του καριέρας, αγωνίστηκε για λογαριασμό της Ρεντ Σταρ, γινόμενος κυρίως γνωστός ως οδηγός στον γάμο μεταξύ της Σοφία Λορέν και του Κάρλο Πόντι τον Σεπτέμβριο του 1957.

Παραπομπές

Εξωτερικός Σύνδεσμος 
 

Παραγουανοί ποδοσφαιριστές
Ποδοσφαιριστές Εθνικής Παραγουάης
Ποδοσφαιριστές ΡΚ Στρασμπούρ
Ποδοσφαιριστές Ρεντ Σταρ ΦΚ
Ποδοσφαιριστές ΣΑ Παρί
Ποδοσφαιρική Ομοσπονδία Νήσων Φερόε

Η Ποδοσφαιρική Ομοσπονδία Νήσων Φερόε (φεροϊκά: Fótbóltssamband Føroya, FSF) είναι το όργανο διοίκησης του ποδοσφαίρου στις Νήσους Φερόε. Εδρεύει στο Τόρσχαβν και είναι μέλος της UEFA. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων των Νήσων Φερόε.

Ιστορία 
Στις 13 Ιανουαρίου του 1979 ιδρύθηκε η Ποδοσφαιρική Ομοσπονδία Νήσων Φερόε. Αρχικά συνεργάστηκε με την οργάνωση του ποδοσφαίρου στις Νήσους Φερόε. Η πρώτη αγωνιστική περίοδος εθνικού πρωταθλήματος ποδοσφαίρου γυναικών των Νήσων Φερόε πραγματοποιήθηκε το 1985.

Στη δεκαετία του 1980 η Ποδοσφαιρική Ομοσπονδία Νήσων Φερόε ξεκίνησε την εκπαίδευση προπονητών και βοηθών. Στην αρχή έγινε με βοήθεια από τη Δανία, αλλά από τα μέσα της δεκαετίας του 1990 η εκπαίδευση τελεί υπό την πλήρη ευθύνη των Νήσων Φερόε.

Στις 2 Ιουλίου του 1988, η ομοσπονδία έγινε μέλος της FIFA, και στις 18 Απριλίου του 1990 έγινε μέλος της UEFA. Από τότε οι Νήσοι Φερόε συμμετέχουν σε διεθνείς ποδοσφαιρικές διοργανώσεις.

Παραπομπές

Εξωτερικοί σύνδεσμοι 
 
 Οι Νήσοι Φερόε  στον ιστότοπο της FIFA
 Οι Νήσοι Φερόε στον ιστότοπο της UEFA

Ποδόσφαιρο στις Νήσους Φερόε
Ομοσπονδίες μέλη της ΟΥΕΦΑ
Σαρλότ Γκανσμπούρ

Η Σαρλότ Γκανσμπούρ (Charlotte Gainsbourg, γενν. 21 Ιουλίου 1971) είναι Γαλλοαγγλίδα ηθοποιός και τραγουδίστρια.

Γεννήθηκε το 1971 στο Λονδίνο, μεγάλωσε στο Παρίσι και είναι κόρη του Γάλλου μουσικού Σερζ Γκανσμπούρ και της Αγγλίδας ηθοποιού Τζέιν Μπίρκιν. Έχει παίξει σε ταινίες διάφορων σκηνοθετών, αλλά η πιο σταθερή συνεργασία της είναι αυτή με τον Λαρς φον Τρίερ. Έχει κερδίσει δύο βραβεία Σεζάρ (1985, 1999) και το βραβείο καλύτερης ηθοποιού στο φεστιβάλ των Καννών (2009).

Επιλεγμένη φιλμογραφία
1984 Paroles et musique 
1986 Charlotte for Ever
1988 Η μικρή κλέφτρα
1994 Υπερκόπωση
1996 Τζέιν Έιρ
1999 Η παρείσακτη
2000 Οι άθλιοι
2003 21 γραμμάρια
2004 Και έζησαν αυτοί καλά...
2005 Lemming
2006 Χαμένα όνειρα
2006 Δώσε μου το Χέρι σου
2007 I'm not there
2009 The city of your final destination 
2009 Αντίχριστος
2009 Τελευταίος προορισμός
2011 Melancholia
2013 Nymphomaniac
2014 3 καρδιές
2015 Όλα θα πάνε καλά 
2016 Ημέρα ανεξαρτησίας: Νέα απειλή
2017 The Snowman

Παραπομπές

Αγγλίδες τραγουδίστριες
Γαλλίδες τραγουδίστριες
Γαλλίδες ηθοποιοί κινηματογράφου
Αγγλίδες ηθοποιοί τηλεόρασης
Ο κύκλος με την κιμωλία

Ο κύκλος με την κιμωλία είναι ένα από τα διασημότερα θεατρικά έργα του Γερμανού συγγραφέα Μπέρτολτ Μπρεχτ.  Ολοκληρώθηκε το 1945 και ο αρχικός τίτλος του ήταν Ο καυκασιανός κύκλος με την κιμωλία.

Υπόθεση του έργου 
Η Γκρούσε που είναι υπηρέτρια σε αρχοντικό, παίρνει κοντά της τον γιο τού άρχοντα, όταν αυτός δολοφονείται από επαναστάτες και η μητέρα του τον εγκαταλείπει κυνηγημένη. Με θυσίες κρατάει το παιδί κοντά της, μέχρι την ημέρα που η βιολογική μητέρα του επιστρέφει και το διεκδικεί δικαστικά, κατηγορώντας τη Γρούσα, ότι της το έκλεψε. Ο Αζντάκ, ένας λαϊκός, μέθυσος και κουτοπόνηρος άνθρωπος που όλως τυχαίως, χρίζεται δικαστής καλείται να αποφασίσει για την τύχη του παιδιού, επιλέγοντας μία σολομώντεια λύση: Τοποθετεί το παιδί μέσα σ’ έναν κύκλο και ζητά από τις δύο γυναίκες να το τραβήξουν από τα χεράκια του με δύναμη, η κάθε μια προς το μέρος της. Όποια καταφέρει να το βγάλει από τον κύκλο, θα το κρατήσει δικό της για πάντα. Η βιολογική μητέρα το τραβά με δύναμη, ενώ η Γρούσα που δεν θέλει να το πονέσει, το αφήνει.

Πηγές 
 Ο κύκλος με την κιμωλία (κριτική παράστασης). culturenow.gr. Ανακτήθηκε στις 7-09-2016.

Μπέρτολτ Μπρεχτ
Γερμανικά θεατρικά έργα
Κατάλογος έργων του Ιερώνυμου Μπος

Το λήμμα αυτό περιλαμβάνει κατάλογο πινάκων ζωγραφικής του Ιερώνυμου Μπος, καθώς και των αποδιδόμενων σε αυτόν ή στο εργαστήριό του. Η σειρά των έργων είναι προς το παρόν τυχαία εντός των ενοτήτων. Η χρονολόγηση και άλλες λεπτομέρειες βασίζονται στις έρευνες του The Bosch Research and Conservation Project, όπως παρουσιάστηκαν σε σχετικό βιβλίο το 2016. Χρωματικές αναλύσεις των πινάκων του Μπος υπάρχουν επίσης στο ColourLex.

Τα έργα του Μπος κατατάσσονται σε τρεις περιόδους : πρώιμα έργα (περ. 1470-1485), μέση περίοδος (περ. 1485–1500), και τελευταία περίοδος (περ. 1500 μέχρι τον θάνατό του). Η εξέταση της πρώτης περιόδου αφορά μόνο την δραστηριότητα του εργαστηρίου του και ενδεχομένως κάποια σχέδιά του, δεδομένου ότι δεν σώζονται πίνακες προ του 1485.

Τρίπτυχα

Δίπτυχα και πολύπτυχα

Απλοί πίνακες και τμήματα χαμένων πολυπτύχων

Η ζωή του Χριστού

Άγιοι

άλλα έργα

Παραπομπές

Περαιτέρω ανάγνωση
 Matthijs Ilsink, Jos Koldeweij, Ron Spronk, Luuk Hoogstede, Robert G. Erdmann, Rik Klein Gotink, Hanneke Nap, and Daan Veldhuizen. Hieronymus Bosch: Painter and Draughtsman – Catalogue raisonné, Yale University Press, New Haven and London, 2016.
 Luuk Hoogstede, Ron Spronk, Robert G. Erdmann, Rik Klein Gotink, Matthijs Ilsink, Jos Koldeweij, Hanneke Nap, and Daan Veldhuizen, Hieronymus Bosch, Painter and Draughtsman – Technical Studies, Yale University Press, New Haven, 2016.

Εξωτερικοί σύνδεσμοι

 Hieronymus Bosch gallery at Web Gallery of Art
 The Bosch Research and Conservation Project
 Hieronymus Bosch, collection of resources and pigment analyses, ColourLex

 
Έργα ζωγραφικής
Κατάλογοι έργων τέχνης
Ρύπανση

Ρύπανση (pollution) είναι η επιβάρυνση του περιβάλλοντος με κάθε παράγοντα (ρύπο) που έχει βλαπτικές επιδράσεις στους οργανισμούς και στην φύση. Στους ρύπους ανήκουν συγκεκριμένες χημικές ουσίες και διάφορες μορφές ενέργειας όπως η θερμότητα, ο ήχος και οι ακτινοβολίες.

Σύμφωνα με την Οδηγία 96/61/ΕΚ: "Ρύπανση" είναι η άμεση ή έμμεση εισαγωγή, στην ατμόσφαιρα, το νερό ή το έδαφος, ως αποτέλεσμα ανθρώπινης δραστηριότητας, ουσιών, κραδασμών, θερμότητας ή θορύβου που ενδέχεται να θίξουν την ανθρώπινη υγεία ή το περιβάλλον, να υποβαθμίσουν υλικά αγαθά, να παραβλάψουν ή να εμποδίσουν τη ψυχαγωγική λειτουργία, καθώς και τις άλλες νόμιμες χρήσεις του περιβάλλοντος.

Μορφές ρύπανσης 
Οι μορφές ρύπανσης εξαρτώνται από το τμήμα του περιβάλλοντος που επηρεάζεται όσο και από τη μορφή των ρύπων. 

Μορφές ρύπανσης είναι οι εξής:
Θαλάσσια ρύπανση
 Ατμοσφαιρική ρύπανση
Ρύπανση εδαφών
Ρύπανση των υδάτων
Ηχητική ρύπανση

Βιβλιογραφία 

G. Tyler Miller, (Μεταφρασμένο) (2004). Περιβαλλοντικές επιστήμες. Εκδόσεις ΙΩΝ. ISBN 960-411-517-0
Γιώργος Βαβίζος, Αριστείδης Μερτζάνης, (2003). Μελέτες περιβαλλοντικών επιπτώσεων. Εκδόσεις ΠΑΠΑΣΩΤΗΡΙΟΥ. ISBN 978-960-753-003-5
Θ. Κουϊμτζής, Κ. Φυτιάνος, Κ. Σαμαρά - Κωνσταντίνου, Δ. Βουτσά, (2004). Έλεγχος ρύπανσης περιβάλλοντος. Εκδόσεις University Studio Press. ISBN 978-960-121-350-7
Φυτιάνος Κωνσταντίνος, (Β' Έκδοση, 1996). Η Ρύπανση των Θαλασσών. Εκδόσεις University Studio Press. ISBN 978-960-122-321-6

 Φυτιάνος Κωνσταντίνος Κ., Σαμαρά - Κωνσταντίνου Κωνσταντινή, (2009). Χημεία Περιβάλλοντος. Εκδόσεις University Studio Press. ISBN 978-960-121-808-3
Εγκυκλοπαίδεια του Περιβάλλοντος για νέους: Ρύπανση. National Geographic (Τόμος 5). ΣΕΛΕΝΑ ΕΚΔΟΤΙΚΗ Α.Ε. (© 2013 για την ελληνική γλώσσα).

Περιβάλλον
Αλαιξί Ρομαό

Ο Ζακ-Αλαιξί Ρομαό (γαλλικά: Jacques-Alaixys Romao, γενν. 18 Ιανουαρίου 1984) είναι Τογκολέζος επαγγελματίας ποδοσφαιριστής και διεθνής με την Εθνική Τόγκο. Αγωνίζεται στη Λιγκ 1 για τη Σταντ ντε Ρενς. Περισσότερο γνωστός είναι ως Αλεξί Ρομαό (Alaixys Romao).

Από το  καλοκαίρι του 2016 έως και το 2018, αγωνίστηκε στη Super League, για τον Ολυμπιακό Πειραιώς, ως μέσος.

Παραπομπές

Εξωτερικοί σύνδεσμοι 
 
 

Γάλλοι ποδοσφαιριστές
Τογκολέζοι ποδοσφαιριστές
Μέσοι ποδοσφαιριστές
Ποδοσφαιριστές Εθνικής Τόγκο
Ποδοσφαιριστές Παγκοσμίου Κυπέλλου 2006
Ποδοσφαιριστές Τουλούζ ΦΚ
Ποδοσφαιριστές Λουάν-Κουιζώ ΦΚ
Ποδοσφαιριστές Γκρενόμπλ Φουτ 38
Ποδοσφαιριστές ΦΚ Λοριάν
Ποδοσφαιριστές Ολιμπίκ Μαρσέιγ
Ποδοσφαιριστές Ολυμπιακού Πειραιώς
Ποδοσφαιριστές Λιγκ 1
Ποδοσφαιριστές Λιγκ 2
Ποδοσφαιριστές Σούπερ Λιγκ Ελλάδας
Ποδοσφαιριστές Σταντ ντε Ρενς
Ξένοι ποδοσφαιριστές στην Ελλάδα
Ποδοσφαιριστές Κυπέλλου Εθνών Αφρικής 2006
Ποδοσφαιριστές Κυπέλλου Εθνών Αφρικής 2010
Κωδικοί ATC H



Δείτε επίσης
Οι γεννητικές ορμόνες είναι στην ομάδα ATC G03.
Οι ινσουλίνες είναι στην ομάδα ATC A10A.

Παραπομπές

H
Κωδικοί ATC J



Δείτε επίσης
 Οι άνοσοι οροί, οι ανοσοσφαιρίνες και τα εμβόλια για κτηνιατρική χρήση είναι στην ομάδα ATCvet QI.

Παραπομπές

J
Becky Lynch

Η Ρεμπέκα Κουίν (γεν. 30 Ιανουαρίου 1987) είναι επαγγελματίας παλαίστρια του WWE, η οποία είναι πιο γνωστή με το όνομά της ως Becky Lynch. Η Ρεμπέκα θεωρείται ως η δυνατότερη ιρλανδή παλαίστρια του WWE. Είναι γνωστή και με το ψευδώνυμο The Man.Έχει γίνει τέσσερις φορές Πρωταθλήτρια Γυναικών του SmackDown και δύο φορές Πρωταθλήτρια Γυναικών του Raw (τίτλο τον οποίο κρατά για 500 μέρες κάτι το οποίο αποτελεί ρεκόρ).

Πορεία προς το WWE 
Η Ρεμπέκα ξεκίνησε να εκπαιδεύεται ως επαγγελματίας παλαίστρια τον Ιούνιο του 2002. Πέντε μήνες αργότερα έκανε το ντεμπούτο της. Αρχικά άρχισε να δουλεύει στην Ιρλανδία και λίγο καιρό αργότερα άρχισε να δουλεύει μαζί με τον αδερφό της. Το 2006 πάλεψε για τη Γαλλία και κέρδισε το πρώτο της πρωτάθλημα το World Queens Of Chaos. Επίσης έχει δουλέψει στο One Pro Wrestling στην Αγγλία και στη Γερμανία. Το 2013 υπέγραψε το συμβόλαιό της με την εταιρεία του WWE. Αγωνίστηκε στην Πάλη SuperGirls στο Καναδικό Πρωτάθλημα Πάλης. Η Μπέκι κατάφερε να νικήσει τον αγώνα και κράτησε τον τίτλο για δέκα μήνες και δύο μέρες.

WWE

NXT (2013 - 2015) 
Στις 8 Απριλίου του 2013 η Ρεμπέκα πήρε μέρος στο επεισόδιο του NXT εκείνης της ημέρας, αφότου η ίδια είχε μετακομίσει στη Φλόριντα. Λίγο αργότερα η Ρεμπέκα άλλαξε το όνομα της σε Μπέκι Λιντς και τον Νοέμβριο του ίδιου έτους έκανε το ντεμπούτο της σε ζωντανό αγώνα. Επίσης η Μπέκι κατά τη διάρκειά της ως παλαίστρια στο NXT είχε μια έχθρα με την παλαίστρια Σάμερ Ράε. Στις 26 Ιουνίου του 2014 η Λιντς κέρδισε τη Ράε σε αγώνα πυγμαχίας.

Προσωπική Ζωή 
Αποκαλύφθηκε ότι η Κουίν ήταν σε σχέση με τον επίσης παλαιστή Κόλμπι Λόπες, γνωστό επαγγελματικά ως Σεθ Ρόλινς. Το ζευγάρι δημοσιοποίησε τη σχέση τους στις 22 Αυγούστου 2019. Στις 11 Μαΐου 2020 η Λιντς ανακοίνωσε ότι ήταν έγκυος και περίμενε το πρώτο τις παιδί με τον Λόπες, καθώς και ότι ο γάμος τους, ο οποίος αρχικά ήταν σχεδιασμένος να λάβει χώρα τον Μάιο, θα αναβληθεί για αργότερα λόγω της πανδημίας κορονοϊού 2019-20.

Παραπομπές 

Επαγγελματίες Παλαιστές του WWE
Άκιε (φυλή)

Οι Άκιε (Akie people ορισμένες φορές ονομάζονται Μοσίρο [Mosiro], η οποία είναι μια ονομασία της φυλής), είναι ένας εθνοτικός και γλωσσικός λαός της Τανζανίας, που ζει στην δυτική Περιφέρεια της Αρούσα. 

Το 2000, ο πληθυσμός των Άκιε αριθμούσε 5.268 άτομα.

Οι Άκιε, όπως και άλλοι λαοί κυνηγών-τροφοσυλλεκτών στην Κένυα και την Τανζανία, μερικές φορές ονομάζονται με τον υποτιμητικό και παραπλανητικό όρο «Ντορόμπο» («Dorobo») ή «Ουαντορόμπο» («Wandorobo»).

Οι Άκιε, παρουσιάστηκαν από τον Μπρους Πάρυ, στη σειρά "Φυλή" (10ο επεισόδιο, 2007) του BBC.

Τρόπος ζωής 
Οι Άκιε, είναι από τους τελευταίους πραγματικούς κυνηγούς-τροφοσυλλέκτες οι οποίοι έχουν απομείνει στην Αφρικανική σαβάνα. Εκτός από το κυνήγι, συλλέγουν μέλι, το οποίο περιλαμβάνει το διώξιμο των μελισσών "δια του ατμού", που δίνει την δυνατότητα στην ομάδα να φτάσει στην κυψέλη και να αρπάξει το μέλι. Τους αρέσει η μπύρα, την οποία παρασκευάζουν από το μέλι. Λόγω του ανταγωνισμού για γη, με τους Μασσάι, πρόσφατα έχουν γίνει περισσότερο εξαρτώμενοι από τον αραβόσιτο, αν και αυτός σπάνια παράγει αρκετή ποσότητα τροφής ώστε να διαρκέσει ολόκληρο το έτος.

Οι πιο κοντινοί εθνοτικοί και γλωσσικοί συγγενείς των Άκιε (Akie), πιθανόν να είναι οι Ογκίεγκ (Ogiek) οι οποίοι ζουν βορειότερα, στην Τανζανία και κυρίως στην Κένυα. Μπορεί να ήσαν αγρότες, αλλά αναγκάστηκαν να μεταναστεύουν νότια και να συνεχίσουν μετά από κάποιες δυσκολίες, τον τρόπο ζωής του κυνηγού-τροφοσυλλέκτη.

Οι Άκιε, παλαιότερα κάλυπταν την Στέπα των Μαασάι (Maasai Steppe), αλλά τώρα η γεωργία, η λαθροθηρία και οι άλλοι κυνηγοί, έχουν μειώσει τους φυσικούς πόρους, αναγκάζοντάς τους σε μια σχέση αντιπαλότητας με τους Μαασάι, αναφορικά με το έδαφος και τα δικαιώματα νερού.

Γλώσσα 
Οι Άκιε έχουν τη δική τους γλώσσα, που επίσης ονομάζεται «Άκιε». Η Άκιε είναι μια ετοιμοθάνατη και υπό εξαφάνιση γλώσσα, με μόνο λιγοστούς γέροντες να την ομιλούν.

Οι Άκιε έχουν υιοθετήσει την γλώσσα των Μασάι και τα Σουαχίλι και ενώ δεν υπάρχουν επίσημα στοιχεία για τον αριθμό των ομιλούντων την Άκιε, αναφέρεται ότι οι νεότερες γενιές έχουν όλο και λιγότερη επαφή με την γλώσσα.

Σημειώσεις

Εξωτερικοί σύνδεσμοι 
  Ogiek.org 

Εθνοτικές ομάδες στην Τανζανία
Κυνηγοί-συλλέκτες της Αφρικής
Αυτόχθονες κάτοικοι της Περιφέρειας Αρούσα
Τελικός κυπέλλου Ισπανίας 2016

Ο Τελικός Κυπέλλου Ισπανίας 2016 διεξήχθη στις 21 Απριλίου του 2016 στο Γήπεδο Βιθέντε Καλδερόν.

Πόρεια προς τον τελικό

Μπαρτσελόνα

Σεβίλλη

Η Μπαρτσελόνα ξεκίνησε από τον γύρο τον 32 όπου αντιμετώπισε την ΦΚ Βιγιανοβένσε της τρίτης κατηγορίας. Το πρώτο σκέλος έληξε χωρίς τέρματα ενώ για τους φιλοξενούμενους αγωνίστηκαν νεαρά, άπειρα παιδιά. Στο δεύτερο παιχνίδι στο Καμπ Νου η Μπαρτσελόνα θριάμβευσε με 6-1. Στον επόμενο γύρο, στον δρόμο της βρέθηκε η τοπική ομάδα της Εσπανιόλ. Στο τοπικό αυτό ντέρμπι η Μπαρτσελόνα επικράτησε με συνολικό σκορ 6-1. Στα προημιτελικά ήταν σειρά της Αθλέτικ Μπιλμπάο να χάσει με συνολικό σκορ 5-2 και στα ημιτελικά η Βαλένθια ΚΦ συνετρίβη από τους μετέπειτα κυπελλούχους με 8-1 (7-0 & 1-1).
Η Σεβίλλη είχε πιο εύκολο έργο (Λογρονές, Μπέτις, Μιράνδες, Θέλτα) και μέχρι τα ημιτελικά δεν είχε δεχτεί γκολ.

Παιχνίδι

Η Μπαρτσελόνα έμεινε μόλις από το 36' με παίκτη λιγότερο μετά από το φάουλ του Χαβιέρ Μασκεράνο που έκοψε τον Κέβιν Γκαμεϊρό ενώ ο τελευταίος έμπαινε στην περιοχή. Καθώς το ματς έληξε χωρίς τέρματα, οι ομάδες μπήκαν στην διαδικασία της παράτασης. Στο 97' ο Ζόρντι Άλμπα σκόραρε από κοντά μετά από πάσα του Λιονέλ Μέσι. Ενώ οι περισσότεροι παίχτες της Σεβίλλης ανέβηκαν στην αντίπαλη περιοχή για να ισοφαρίσουν, ο Νεϊμάρ βγήκε στην αντεπίθεση και πλάσαρε στο τελευταίο λεπτό για να κάνει το 2-0.

Παραπομπές 

Τελικοί κυπέλλου Ισπανίας
Ποδόσφαιρο το 2016
Κατάλογος έργων του Ωγκύστ Ρενουάρ

Ο κατάλογος αυτός (που δεν είναι εξαντλητικός) περιλαμβάνει έργα του Ωγκύστ Ρενουάρ.

Βιβλιογραφία 
(Βιβλία και κατάλογοι εκθέσεων με παράθεση των πινάκων. Προς τις εργασίες αυτές γίνονται οι παραπομπές μετά τον τίτλο κάθε έργου).
Francesca Castellani (trad. Marie-Christine Gamberini), Renoir : sa vie, son œuvre [« Renoir »], Paris, Gründ, 1996, 272 p. (ISBN 978-2-7000-2068-7)
Renoir au XXe siècle, Paris, Réunion des musées nationaux, 2009, 439 p. (ISBN 978-2-7118-5587-2) 
catalogue de l'exposition à Paris, Galeries Nationales (Grand Palais, Champs-Élysées), 23 septembre 2009 - 4 janvier 2010, à Los Angeles, Los Angeles County Museum of Art, 14 février - 9 mai 2010 et à Philadelphie, Philadelphia Museum of Art, 17 juin - 6 septembre 2010
Gilles Néret, Renoir, peintre du bonheur : 1841-1919, Köln, Taschen, 2001, 438 p. (ISBN 978-3-8228-5741-0)
Colin B. Bailey, John House, Christopher Riopelle et John Zarobell, Les Paysages de Renoir, 1865-1883, Milan, 5 Continents Editions srl, 2007, 295 p. (ISBN 978-88-7439-373-2) 
catalogue de l'exposition à Londres, The National gallery, 21 février - 20 mai 2007, à Ottawa, Musée des beaux-arts du Canada, 8 juin - 9 septembre 2007, à Philadelphie, Philadelphia museum of art, 4 octobre 2007 - 6 janvier 2008

Παραπομπές 

 
Έργα γαλλικής ζωγραφικής
Κατάλογοι έργων τέχνης
Buckethead

Ο Buckethead (πραγματικό όνομα Μπράιαν Πάτρικ Κάρρολ, αγγλ. Brian Patrick Carroll, γεν. 13 Μαΐου 1969), είναι ταλαντούχος αμερικανός κιθαρίστας. Έχει πειραματιστεί με πολλά είδη μουσικής, όπως χέβι μέταλ, ροκ, αβάν-γκαρντ και ambient. Έχει κυκλοφορήσει περισσότερα από 300 άλμπουμ, ενώ έχει εμφανιστεί σε πάνω από 50 δίσκους άλλων καλλιτεχνών.

Ο Buckethead έχει αποσπάσει μεγάλη φήμη για την αμφίεσή του. Φοράει στο κεφάλι του κουβά και μάσκα λευκή, την οποία εμπνέυστηκε αφού παρκολούθησε την ταινία Halloween 4. Ο Buckethead έχει βραβευτεί πολλές φορές, ενώ θεωρείται ένας από τους καλύτερους και πιο πρωτότυπους κιθαρίστες που υπάρχουν. Έχει συνθέσει τη μουσική για πολλά soundtrack.

Συμμετοχές 
 Booger T and the Levine
 Class-X
 Limbomaniacs
 Deil Creeps
 Praxis
 Zillatron
 Τζόνας Χέλμποργκ & Μάικλ Σριβ
 Cornbugs
 Giant Robot
 DJ Disk
 Pisces (συνεργασία με τον Μπράιαν Μέντια)
 Buckethead & Brain (συνεργασία με τον Μπράιαν Μέντια)
 El Stew
 Cobra Strike
 Σιν Τεράι
 Βίγκο Μόρτενσεν
 Guns N' Roses
 Thanatopsis
 Colonel Claypool's Bucket of Bernie Brains
 Giant Robot II
 Τράβις Ντίκερσον
 The Frankenstein Brothers (συνεργασία με τον That 1 Guy)
 Science Faxtion
 Buckethead & Brain & Melissa (συνεργασία με τους Μπράιαν Μέντια και Μελίσσα Ριζ)
 Λόουσον Ρόλλινς

Επιλεγμένη δισκογραφία 
 Bucketheadland (1992)
 Dreamatorioum (ως Death Cube K) (1994)
 Giant Robot (1994)
 The Day of the Robot (1996)
 Disembodied (ως Death Cube K) (1997)
 Colma (1998)
 Monsters and Robots (1999)
 Tunnel (ως Death Cube K) (1999)
 Somewhere Over the Slaughterhouse (2001)
 Funnel Weaver (2002)
 Bermuda Triangle (2002)
 Electric Eyes (2002)
 Bucketheadland 2 (2003)
 Island of Lost Minds (2004)
 Population Override (2004)
 The Cuckoo Clocks of Hell (2004)
 Enter the Chicken (2005)
 Kaleidoscalp (2005)
 Inbred Mountain (2005)
 The Elephant Man's Alarm Clock (2006)
 Crime Slunk Scene (2006)
 In Search of The (box set) (2007)
 Pepper's Ghost (2007)
 Acoustic Shards (2007)
 DCK (ως Death Cube K) (2007)
 Decoding the Tomb of Bansheebot (2007)
 Monolith (box set, ως Death Cube K) (2007)
 Cyborg Slunks (2007)
 From the Coop (2008)
 Albino Slug (2008)
 Chinese Democracy (με τους Guns N' Roses) (2008)
 Slaughterhouse on the Prairie (2009)
 A Real Diamond in the Rough (2009)
 Forensic Follies (2009)
 Needle in a Slunk Stack (2009)
 Torn from Black Space (ως Death Cube K) (2009)
 Shadows Between the Sky (2010)
 Spinal Clock (2010)
 Captain EO's Voyage (2010)
 Electric Sea (2012)

Παραπομπές 

Ροκ μουσικοί
Αμερικανοί μουσικοί
Αμερικανοί κιθαρίστες
Μέλη των Guns N' Roses
Αντάρτικη Μνήμη 1941

Το επετειακό μετάλλιο «Αντάρτικη Μνήμη 1941» (σερβίκα: Партизанска споменица 1941, κροατικά: Partizanska spomenica 1941, ) ήταν μία διαμνημονευτική ηθική αμοιβή από την πρώην Σοσιαλιστική Ομοσπονδιακή Δημοκρατία της Γιουγκοσλαβίας, η οποία απονέμονταν σε κάθε πολίτη που εντάχθηκε στο εθνικό-απελευθερωτικό κίνημα με την έναρξη της εξέγερσης εναντίων των ξένων κατακτητών την περίοδο της κατοχής 1941-1945.

Ιστορικό 
Το μετάλλιο «Αντάρτικη Μνήμη 1941» θεσμοθετήθηκε στις 14 Σεπτεμβρίου 1944 από την Εθνική Επιτροπή Απελευθέρωσης της Γιουγκοσλαβίας  για να τιμηθούν οι εν ζωή αντάρτες που εντάχθηκαν στις γραμμές του τιτοϊκού κινήματος αντίστασης κατά την έναρξη του Εθνικό-Απελευθερωτικού Αγώνα 1941-1945. Με νόμο του 1946 – ήδη μετά την απελευθέρωση και την επικράτηση των τιτόϊκών δυνάμεων στην Γιουγκοσλαβία – συγκεκριμενοποιήθηκαν οι όροι απονομής. Ο νόμος αυτός επιβεβαίωσε πως το μετάλλιο της «Αντάρτικης Μνήμης 1941» είναι σύμβολο της εθνικής αναγνώρισης και ανταμοιβής για τους οργανωτές της λαϊκής εξέγερσης και για τους πρωτοπόρους του εθνικό-απελευθερωτικού αγώνα για πράξεις που τελέσθηκαν στο όνομα της απελευθέρωσης των λαών της Γιουγκοσλαβίας. Βασικότερη προϋπόθεση για την απονομή ήταν η ένταξη στην εξέγερση κατά το πρώτο έτος της αντίστασης δηλαδή το 1941. 

Αιτήσεις για την απονομή γίνονταν δεκτές μέχρι την 31η Δεκεμβρίου 1957, ενώ η τελευταία απονομή έγινε το 1963. Οι τιμηθέντες με το μετάλλιο της «Αντάρτικης Μνήμης 1941» απολάμβαναν μία σειρά από προνόμια όπως η δωρεάν μεταφορά με τα Μέσα Μαζικής Μεταφοράς και υγειονομική περίθαλψη σε στρατιωτικά νοσοκομεία. Επίσης οι παρασημοφορημένοι με το μετάλλιο αυτό κηδεύονται δημοσία δαπάνη και με στρατιωτικές τιμές.

Τα πρώτα μετάλλια κόπηκαν στην ΕΣΣΔ στο Monetniy Dvor και ήταν φτιαγμένα από χάλκό. Αργότερα τα μετάλλια σχεδιάστηκαν και κόπηκαν στην Γιουγκοσλαβία (ΙΚΟΜ Zagreb) και ήταν ασιμένια. Το μετάλλιο του δεύτερου τύπου σχεδιάστηκε από τον γλύπτη Antun Augustinčić και το ζωγράφο Đorđe Andrejević Kun.

Συνολικά έλαβαν χώρα 27 269 απονομές του μεταλλίου της  «Αντάρτικης Μνήμης 1941».

Πηγές 
 Vojna enciklopedija, Beograd 1975. godina
Yamaha Corporation

Η Yamaha Corporation (, ) είναι ιαπωνική πολυεθνική εταιρεία και όμιλος ετερογενών δραστηριοτήτων που εδρεύει στην Ιαπωνία, με ευρύτατο φάσμα προϊόντων και υπηρεσιών, κυρίως μουσικά όργανα, ηλεκτρονικά, μοτοσικλέτες και αθλητικό εξοπλισμό.

Ιστορία 
Η Yamaha ιδρύθηκε το 1887 ως κατασκευάστρια πιάνου και αρμόνιου από τον Τορακούσου Γιαμάχα, με την επωνυμία «Nippon Gakki Company, Limited» (日本楽器製造株式会社) στη Χαμαμάτσου της Σιζουόκα και η λειτουργία της ως εταιρεία ξεκίνησε στις 12 Οκτωβρίου. Η προέλευση της εταιρείας ως κατασκευάστρια μουσικών οργάνων απεικονίζεται ακόμη και σήμερα στο λογότυπο με τα τρία αλληλένδετα διαπασών.

Παραπομπές

Εξωτερικοί σύνδεσμοι 
 

Vocaloid
Yamaha Corporation
Επιχειρήσεις της Ιαπωνίας
Εταιρείες ηλεκτρονικών της Ιαπωνίας
Κατασκευαστικές εταιρείες της Ιαπωνίας
Εταιρείες ρομποτικής
Εταιρείες ιδρυθείσες το 1887
Yamaha
Ιαπωνικά εμπορικά σήματα
Νίκος Ορφανός (ηθοποιός)

Ο Νίκος Ορφανός είναι Έλληνας ηθοποιός και πρώην βουλευτής.

Γεννήθηκε το 1969 στον Πειραιά. Σπούδασε στο Τμήμα Φιλοσοφίας - Παιδαγωγικής και Ψυχολογίας (Ειδίκευση: Ψυχολογία) της Φιλοσοφικής Σχολής του Εθνικού και Καποδιστριακού Πανεπιστημίου  Αθηνών και στη Δραματική σχολή του Θεάτρου Τέχνης Κάρολος Κουν. Έχει συμμετάσχει σε αρκετές τηλεοπτικές σειρές, έχει πρωταγωνιστήσει σε διαφημίσεις, ενώ έχει δώσει τη φωνή του στην ταινίες κινουμένων σχεδίων Η νέα Γκουφοταινία και Πέρα από το φράχτη.

Εντάχθηκε στο Ποτάμι από την ίδρυσή του και στις εκλογές του Ιανουαρίου του 2015 εξελέγη βουλευτής Β' Πειραιά. Έβαλε ξανά υποψηφιότητα στις εκλογές του Σεπτεμβρίου του ίδιου έτους, ωστόσο δεν κατάφερε να επανεκλεγεί. Τον Ιούνιο του 2016 ανακοίνωσε την αποχώρησή του από το Ποτάμι. Στις αυτοδιοικητικές εκλογές του 2019 ήταν υποψήφιος δημοτικός σύμβουλος Αθηνών με την παράταξη «Αθήνα Ψηλά» του Κώστα Μπακογιάννη. Στις βουλευτικές εκλογές του 2019 έθεσε υποψηφιότητα στη Β' Πειραιά με το Κίνημα Αλλαγής χωρίς να καταφέρει να εκλεγεί.

Φιλμογραφία

Τηλεόραση

Κινηματογράφος 
 1993 Λευτέρης Δημακόπουλος
 1995 Με μια κραυγή
 2000 Ένας κι Ένας
 2000 Η νέα Γκουφοταινία (φωνή)
 2006 Πέρα από το φράχτη (φωνή)
 2010 Artherapy
 2013 Το δέντρο και η κούνια
 2014 Πέμπτη & 12
 2014 Το πουλί της Κύπρου
 2015 Chevalier
 2016 Short Fuse
 2017 Τζαμάικα

Θέατρο 
 1992 Η κωμωδία των παρεξηγήσεων
 1997 Φεγγάρι για καταραμένους
 2011 Το τάβλι
 2012 La Nonna
 2013 Η βέρα
 2014-σήμερα Οι δώδεκα ένορκοι
 2016 Καγκουρώ
 2017 Η θηλιά
2021 (καλοκαιρινή περιοδεία) Υλικό Καποδίστριας

Παραπομπές 

Βουλευτές εκλεγμένοι με το Ποτάμι
Βουλευτές Β' Πειραιά
Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης
Έλληνες άνδρες ηθοποιοί θεάτρου
Έλληνες άνδρες ηθοποιοί φωνής
Κενάν Μπαργκάν

Ο Κενάν Μπαργκάν (γενν. Ξάνθη, 25 Οκτωβρίου 1988) είναι Έλληνας ποδοσφαιριστής, ο οποίος αγωνίζεται ως μέσος για τον Απόλλωνα Πόντου.

Καριέρα 
Ο Μπαργκάν ξεκίνησε την καριέρα του από το Ναζιανζό Νέας Καρβάλης από όπου πήρε μεταγραφή για τον Οδυσσέα Αναγέννησης Σερρών, ο οποίος αγωνιζόταν στο πρωτάθλημα της τρίτης κατηγορίας του ελληνικού πρωταθλήματος, όπου παίζοντας σε 54 αγώνες πέτυχε 10 γκολ.

Το 2010, συμφώνησε με την ομάδα της Βέροιας, στην οποία παρέμεινε για πέντε χρόνια, αγωνιζόμενος σε 121 ματς και βοηθώντας την ομάδα του να κερδίσει την άνοδο της στην Superleague το 2012.

Τη σεζόν 2015-16, φόρεσε την φανέλα της Καλλονής και του Πανιωνίου, πριν υπογράψει στην ομάδα του Άρη στις 31 Αυγούστου 2016.

Στις 11 Σεπτεμβρίου του 2018 υπέγραψε διετές συμβόλαιο συνεργασίας με την ΑΕΛ.

Παραπομπές

Πηγές 

 Greece - K. Bargan - Soccerway
 Kenan Bargan - OnSports
 Kenan Bargan Player Profile - ESPN FC

Έλληνες ποδοσφαιριστές
Ποδοσφαιριστές Π.Α.Ε. Βέροιας‎‎
Ποδοσφαιριστές ΑΕΛ Καλλονής
Ποδοσφαιριστές Άρη Θεσσαλονίκης
Ποδοσφαιριστές Πανιωνίου
Μέσοι ποδοσφαιριστές
Πομάκοι
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Α.Ε. Λάρισας
Ποδοσφαιριστές Σούπερ Λιγκ Ελλάδας
Όμιλος εταιρειών

Ο όμιλος εταιρειών είναι μια συλλογή μητρικών και θυγατρικών εταιρειών που λειτουργούν ως μια ενιαία οικονομική οντότητα, μέσα από μια κοινή πηγή ελέγχου. Η έννοια του ομίλου χρησιμοποιείται συχνά στο φορολογικό δίκαιο, τη λογιστική και (πιο σπάνια) στο εταιρικό δίκαιο για να αποδώσει τα δικαιώματα και τις υποχρεώσεις ενός μέλους του ομίλου σε ένα άλλο ή στο σύνολό του. Εάν οι εταιρείες του ομίλου ασχολούνται με εντελώς διαφορετικές επιχειρηματικές δραστηριότητες, τότε ονομάζεται όμιλος ετερογενών δραστηριοτήτων. Η διαμόρφωση των εταιρικών ομίλων συνήθως περιλαμβάνει την ενοποίηση μέσω συγχωνεύσεων και εξαγορών, αν και η έννοια του ομίλου επικεντρώνεται στις περιπτώσεις στις οποίες τα συγχωνευμένα και επίκτητα νομικά πρόσωπα εξακολουθούν να υπάρχουν παρά τις περιπτώσεις στις οποίες διαλύονται από την μητρική. Ο όμιλος μπορεί να ανήκει σε εταιρεία χαρτοφυλακίου η οποία μπορεί να μην έχει έμπρακτες λειτουργίες.

Επιχειρήσεις
Επιχειρηματικοί όροι
Μίκιος Λάμπρος

Ο Μίκιος (Μιχαήλ) Λάμπρου 1841-1902. Σπούδασε φιλολογία στο Πανεπιστήμιο Αθηνών και ασχολήθηκε με την πολιτική, εκλεγμένος βουλευτής του νομού Άρτας.Επί τρεις και πλέον δεκαετίες υπήρξε Γενικός Γραμματέας του Φιλολογικού Συλλόγου "Παρνασσός". Μετέφρασε θεατρικά έργα από τα γαλλικά και ιταλικά και έγραψε μελέτες για το θέατρο.  Έγραψε την πρώτη Αθηναϊκή Επιθεώρηση "Λιγ΄απ΄ όλα " που παίχτηκε το 1894 από το θίασο του Δημ. Κοτοπούλη και "χαιρετίστηκε ως υγιείς αντίδραση στο κωμειδύλλιο " .Το έργο αναδημοσιεύτηκε στον τόμο "Η Αθηναϊκή Επιθεώρηση" . Άλλα έργα του "Πρώτο πυρ" 1895 "Άνω Κάτω" 1896 κ.ά. Περισσότερα για τον Μίκιο βλέπε :Γεωργίου Δροσίνη "Σκόρπια Φύλλα της ζωής" τόμος Η΄ εκδόσεις ΣΕΒ και " Η Αθηναϊκή Επιθεώρηση" Θοδωρής Χατζηπανταζής  τόμος ΑΙ εκδόσεις ΕΡΜΗΣ

Έλληνες συγγραφείς